Nos Guido, comes et Mathildis, comitissa Nivernensis et Forensis, universis præsentes litteras inspecturis, salutem in Domino. Vestra noscat universitas, quod cum felicis recordationis Herveus, quondam comes Nivernensis, ecclesiæ Pontiniaci et fratribus ibidem Deo servientibus, in qua prædictus comes et nos comitissa, quondam uxor ejusdem Hervei, sepulturas nostras elegimus, de assensu et voluntate nostra nemus de la Suez libere et absolute in liberam, juram et perpetuam elemosynam, constante inter nos matrimonio, dederit et concesserit in perpetuum possidendum ad anniversarium suum et nostrum annuatim in eadem ecclesia faciendum; quam quidem donationem et concessionem, ego Mathildis, spontanea voluntate, tempore viduitatis meæ, ratam habui, et gratam prædictam elemosynam confirmamus et præsentis scripti patrocinio communimus. Quod ut ratum et firmum permaneat, præsentem paginam sigillorum nostrorum munimine fecimus roborari. Actum, anno Domini MCCXXXIII.